การทำบาล์มหรือยาขี้ผึ้งกลิ่นลาเวนเดอร์ การทำน้ำมันกลิ่นลาเวนเดอร์
วิธีนี้คือการแปลงโฉมน้ำมันสกัดลาเวนเดอร์เป็นยาขี้ผึ้งสำหรับใช้ถูลงบนผิวเพื่อบรรเทาอาการอับเสบและเจ็บปวด โดยก่อนอื่น เราจะต้องทำน้ำมันสกัดลาเวนเดอร์ตามวิธีที่อธิบายในหัวข้อก่อนหน้านี้กันก่อน หรือจะหาซื้อผลิตภัณฑ์สำเร็จรูปจากร้านจำหน่ายสมุนไพรมาก็ได้เช่นเดียวกัน คุณอาจอยากหาซื้อที่ขูดใหม่ราคาถูกๆ มาใช้แทนของดีๆ ที่ใช้อยู่เป็นประจำ เพราะขี้ผึ้งนั้นล้างออกค่อนข้างยาก และอย่าลืมกะปริมาณขี้ผึ้งก่อนที่จะขูดเป็นชิ้นเล็กๆ โดยเราจะใช้ขี้ผึ้งแค่ประมาณ 1 ส่วนต่อน้ำมัน 8 ส่วน หรืออาจจะเพิ่มขี้ผึ้งอีกสักหน่อยถ้าอยากได้บาล์มเนื้อแข็งๆ หรือลดปริมาณลงอีกสักนิดถ้าอยากได้ยาขี้ผึ้งเนื้อนิ่มๆ ถ้าขี้ผึ้งมีจำหน่ายตามน้ำหนัก คุณอาจจะใช้ค่าน้ำหนักโดยประมาณต่อไปนี้ในการแปลงหน่วย: ขี้ผึ้ง 1 ออนซ์ = ของเหลว 1 ออนซ์ = 1/8 ถ้วย = 28 กรัม ใส่ขี้ผึ้งชิ้นเล็กๆ ลงไปในกระทะ จากนั้นจึงเทน้ำมันสกัดลาเวนเดอร์ตามลงไป ตั้งไฟที่อุณหภูมิต่ำจนกระทั่งส่วนผสมละลายเข้าด้วยกัน อาจจะใช้เวลา 15 นาทีขึ้นไปกว่าขี้ผึ้งที่เราขูดไว้จะละลายจนหมด โดยใช้ช้อนไม้หรืออุปกรณ์ทนความร้อนอื่นๆ คนบ้างเป็นระยะๆ แต่ถ้าให้ดีที่สุดควรจะคนเพียงแค่ครั้งเดียวในกรณีที่คุณไม่กลัวอุปกรณ์จะเสียหายถ้าขี้ผึ้งเกิดติดแน่นหนึบล้างไม่ออก เทบาล์มที่ละลายเรียบร้อยแล้วลงในแก้วหรือภาชนะดีบุก โดยต้องไม่ลืมเช็ดทำความสะอาดภาชนะให้เรียบร้อยก่อน จากนั้นจึงปิดฝาเพื่อไม่ให้อากาศเล็ดลอดเข้าไปได้ หลังจากแช่ส่วนผสมในตู้เย็นประมาณ 10-15 นาที หรือทิ้งไว้ 30 นาทีในห้องเย็นๆ หรือห้องใต้ดิน ลองตรวจเช็คบาล์มหรือยาขี้ผึ้งของคุณดูว่าแข็งมากน้อยแค่ไหนแล้ว ถ้ายังเหลวๆ อยู่ หรือแข็งเกินไปจนใช้มือตักขึ้นไม่ได้ คุณอาจต้องนำส่วนผสมไปตั้งไฟอีกครั้ง โดยใส่ขี้ผึ้งเพิ่มลงไปเพื่อให้แข็งตัวขึ้น หรือเติมน้ำมันลงไปเพื่อให้เนื้อนิ่มขึ้น ต้มน้ำสบู่ในหม้อหลังจากเทบาล์มออกแล้ว จากนั้นจึงปิดเตา ทิ้งให้เย็นตัวสัก 2-3 นาที แล้วจึงใส่ถุงมือยางเพื่อขัดขี้ผึ้งออกจากข้างๆ หม้อในขณะที่น้ำยังพอร้อนอยู่ โดยให้แช่อุปกรณ์คนลงในน้ำหลังจากต้มน้ำเสร็จแล้ว “เท่านั้น” เพื่อป้องกันไม่ให้อุุปกรณ์ของคุณเสียหาย จากนั้นจึงใช้ฟองน้ำแข็งๆ หรือแปรงขัดทำความสะอาดอุปกรณ์และหม้อของคุณ ตัดลาเวนเดอร์ให้ยาวประมาณก้านละ 15 เซนติเมตร (6 นิ้ว) ขึ้นไปโดยให้ดอกติดมาด้วย สำหรับส่วนใบและก้านสดๆ ก็สามารถนำมาแต่งกลิ่นน้ำมันได้เช่นเดียวกับส่วนดอก เพียงแต่ควรหลีกเลี่ยงก้านไม้หนาๆ ใกล้ส่วนฐานเข้าไว้ อย่างไรก็ตาม คุณสามารถใช้ส่วนตาดอกหรือส่วนดอกที่กลิ่นฉุนๆ ได้ คุณอาจอยากเก็บลาเวนเดอร์มามากกว่าที่คิดว่าจำเป็น เผื่อถ้ากลิ่นของน้ำมันที่ทำได้ไม่หอมดั่งที่ใจปรารถนา คุณจะได้ไม่ต้องเสียเวลารอให้ลาเวนเดอร์ชุดใหม่แห้งยังไงล่ะ ถ้าคุณมีลาเวนเดอร์ที่ยังสดใหม่ ก่อนอื่นคุณจะต้องนำไปตากในที่ร่มหรือใช้ผ้าห่อเพื่อเพิ่มความหอมหวลรวมถึงลดโอกาสที่น้ำมันจะเหม็นหืน โดยใช้หนังยางหรือเชือกมัดก้านลาเวนเดอร์ไว้ และนำไปแขวนกลับหัวกลับหางไว้ในที่ที่แห้งและอุ่นๆ การนำลาเวนเดอร์ไปตากแดดจะทำให้ลาเวนเดอร์แห้งได้เร็วขึ้นก็จริง แต่ก็อาจทำลายน้ำมันอโรมาในลาเวนเดอร์ ลาเวนเดอร์ที่ตัดมาสดๆ อาจจะใช้เวลาประมาณ 2 สัปดาห์เพื่อให้แห้งสนิท เครื่องสกัดชาบางชนิดจะดึงน้ำออกจากลาเวนเดอร์ได้ภายในเวลาแค่ 1-3 วัน จนกระทั่งลาเวนเดอร์ของเราเหี่ยวแต่ไม่แห้งกรอบ ซึ่งช่วยลดโอกาสการเน่าเสียได้มาก แต่ก็ยังไม่หายไปซะทีเดียว ใช้มือสะอาดบี้ลาเวนเดอร์เป็นชิ้นๆ หรือทุบเบาๆ ด้วยวัตถุที่หนักและสะอาดเพื่อให้น้ำมันในลาเวนเดอร์เผยตัวออกมา และถ้าคุณใช้ตาดอกด้วย อย่าลืมใช้มีดหรือนิ้วเปิดดอกออก จากนั้นก็จัดการหยิบใส่ลงในขวดโหลสะอาดๆ ได้เลย ล้างมือและขวดโหลก่อนถ้าเห็นว่าสกปรก และต้องไม่ลืมเช็ดให้แห้งสนิทก่อนให้สัมผัสกับลาเวนเดอร์ของเรา เพราะน้ำที่ผสมลงไปในน้ำมันอาจทำให้กลิ่นผิดเพี้ยนไปนั่นเอง เทน้ำมันชนิดไม่มีกลิ่นหรือมีแค่อ่อนๆ ตามลงไปในขวดโหลจนท่วมลาเวนเดอร์ทั้งหมด แต่ให้เหลือระยะจากปากขวดโหลไว้ประมาณ 1-2 นิ้ว (1.25-2.5 ซม.) เพื่อให้มีพื้นที่เหลือสำหรับน้ำมันที่จะเพิ่มออกมา คนส่วนใหญ่จะนิยมใช้น้ำมันอัลมอนด์ น้ำมันมะกอก หรือน้ำมันดอกคำฝอยในขั้นตอนนี้ แต่ก็ต้องไม่ลืมดมกลิ่นน้ำมันดูก่อนนำมาใช้ และหลีกเลี่ยงขวดที่กลิ่นแรงเกินไปจนอาจกลบกลิ่นหอมของลาเวนเดอร์ของเรา ปิดขวดโหลให้แน่นและแช่ส่วนผสมของคุณทิ้งไว้ในที่ที่แสงแดดสาดส่อง ส่วนใหญ่จะใช้เวลาอย่างน้อย 48 ชั่วโมงจึงจะได้กลิ่นอบอวลออกมาชัดเจน แต่ส่วนใหญ่แล้วเรามักจะทิ้งน้ำมันไว้ประมาณ 3-6 สัปดาห์ แต่ถ้าคุณไม่มีแดดหรือเวลาพอที่จะใช้วิธีนี้ ก็ข้ามไปขั้นตอนต่อไปได้เลย หนึ่งวิธีการทางเลือกที่รวดเร็วทันใจกว่าการตากแดด คือการนำน้ำมันที่ผสมกับลาเวนเดอร์แล้วไปต้มในหม้อ 2 ชั้นหรือหม้อตุ๋นเป็นเวลา 2-5 ชั่วโมง โดยรักษาอุณหภูมิให้คงที่ที่ประมาณ 38–49ºC (100–120ºF) แต่แนะนำให้ทำก็ต่อเมื่อคุณมีเครื่องวัดอุณหภูมิอาหารและอุปกรณ์ทำความร้อนต่ำที่ควบคุมการทำงานได้เป็นอย่างดี เพราะการให้ความร้อนมากเกินไปอาจมีผลกระทบต่อความหอมหวานและอายุการเก็บน้ำมันของเรา รองผ้ามัสลินหรือผ้าฝ้ายบางๆ ไว้บนปากชาม แล้วเทน้ำมันพร้อมสมุนไพรของเราลงไป จากนั้นจึงนำดอกไม้และเศษชิ้นส่วนอื่นๆ ของลาเวนเดอร์ไปทิ้งในกองปุ๋ยหมักหรือสวนของคุณ คุณสามารถเทน้ำมันที่ได้กลับลงไปในขวดโหลและใส่ลาเวนเดอร์แห้งชุดใหม่ลงไป จากนั้นจึงทำตามขั้นตอนเดิมที่อธิบายไปก่อนหน้านี้ นั่นคือนำขวดโหลไปวางไว้ในที่ที่แดดส่องถึง หรือนำไปต้มที่อุณหภูมิต่ำเพื่อให้เราได้น้ำมันกลิ่นหอมขึ้น โดยคุณสามารถทำขั้นตอนนี้ซ้ำได้ถึง 8 ครั้งถ้าอยากได้น้ำมันกลิ่นฟุ้งกระจาย คุณสามารถใส่วิตามินอีลงไปในน้ำมันแต่งกลิ่นที่ได้เพื่อเพิ่มอายุการเก็บรักษาน้ำมัน ซึ่งแนะนำให้ใช้ถ้าคุณไม่มีที่ที่มืดและเย็นสำหรับเก็บน้ำมัน หรือถ้าน้ำมันที่นำมาผสมค่อนข้างเก่าหรือมีอายุการเก็บรักษาสั้น โดยการหยดน้ำมันวิตามินอีลงไปสัก 2-3 หยดแล้วคนให้เข้ากัน หรือจะตัดวิตามินอีแคปซูลเทลงไปในส่วนผสมก็ได้เช่นเดียวกัน ถือผ้ามัสลินขึ้นมาและบิดเพื่อแยกน้ำมันสกัดลงไปในชามหรือถ้วยตวงให้ได้มากที่สุด จากนั้นจึงย้ายไปใส่ลงในขวดหรือขวดโหลที่ทำจากแก้วสีทึบหรือพลาสติกสีทึบเพื่อป้องกันไม่ให้แสงที่สาดเข้ามาอย่างต่อเนื่องทำให้กลิ่นหอมอโรมาจางหายไป อายุการเก็บรักษาน้ำมันลาเวนเดอร์จะขึ้นอยู่กับชนิดและความสดใหม่ของน้ำมันที่ใช้ แต่ส่วนใหญ่ถ้าเก็บไว้ในที่มืดและแห้งจะอยู่ได้นานหลายเดือนเลยทีเดียว
ก่อนอื่น ให้ทำตามขั้นตอนเดิมในการทำน้ำมันสกัด. ใช้มีดหรือที่ขูดเนยขูดขี้ผึ้งเป็นชิ้นเล็กๆ. นำขี้ผึ้งและน้ำมันไปตั้งไฟที่ความร้อนต่ำ. เทส่วนผสมที่ได้ลงในภาชนะ. ทิ้งให้ส่วนผสมแข็งตัวในที่เย็น. ทำความสะอาดหม้อและอุปกรณ์คน. ตัดลาเวนเดอร์ก้านเล็กๆ หรือหาซื้อแบบแห้งมาใช้. ตากลาเวนเดอร์ให้แห้ง. บดลาเวนเดอร์เบาๆ และใส่ลงในขวดโหล. เทน้ำมันลงไปบนดอกไม้. แช่ลาเวนเดอร์ทิ้งไว้ถ้าพอมีเวลาและแสงแดด. ถ้าเวลาหรือแสงแดดไม่เป็นใจ คุณสามารถนำน้ำมันไปต้มแทนได้ แต่ก็ต้องใช้ความระวังกันสักนิด. จัดการกรองน้ำมัน. ทำตามขั้นตอนเดิมอีกครั้งถ้าอยากให้น้ำมันหอมหวนชวนใจขึ้น. ใส่วิตามินอีลงไป 2-3 หยด (ตัวเลือกเสริม). เก็บน้ำมันไว้ในขวดหรือขวดโหลสีทึบ.
https://www.wikihow.com/Make-Lavender-Oil https://www.wikihow.com/Make-Lavender-Oil
Creating Lavender Balm or Salve Making Lavender-Infused Oil